CELEX: 31990R3316
Language: el
Date: 1990-11-16 00:00:00
Title: Κανονισμός (ΕΟΚ) αριθ. 3316/90 της Επιτροπής της 16ης Νοεμβρίου 1990 για την τροποποίηση του κανονισμού (ΕΟΚ) αριθ. 2858/90 όσον αφορά τον καθορισμό του ενδεικτικού ανωτάτου ορίου ορισμένων προϊόντων του τομέα του βοείου κρέατος

Avis juridique important

|

31990R3316

Κανονισμός (ΕΟΚ) αριθ. 3316/90 της Επιτροπής της 16ης Νοεμβρίου 1990 για την τροποποίηση του κανονισμού (ΕΟΚ) αριθ. 2858/90 όσον αφορά τον καθορισμό του ενδεικτικού ανωτάτου ορίου ορισμένων προϊόντων του τομέα του βοείου κρέατος  

Επίσημη Εφημερίδα αριθ. L 318 της 17/11/1990 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3316/90 ΤΗΣ ΕΠΙΤΡΟΠΗΣ  της 16ης Νοεμβρίου 1990  για την τροποποίηση του κανονισμού (ΕΟΚ) αριθ. 2858/90 όσον αφορά τον καθορισμό του ενδεικτικού ανωτάτου ορίου ορισμένων προϊόντων του τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 83 και 85 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4026/89 της Επιτροπής της 22ας Δεκεμβρίου 1989 για τον καθορισμό, για το 1990, των λεπτομερειών εφαρμογής του συμπληρωματικού μηχανισμού στις συναλλαγές στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3147/90 (2), καθόρισε για το 1990 σε 55 000 κεφάλια και 9 000 τόνους, αντιστοίχως, τα ενδεικτικά ανώτατα όρια εισαγωγής στην Ισπανία ζωντανών ζώων και κρεάτων νωπών ή διατηρημένων με απλή ψύξη με προέλευση την Κοινότητα με τη σύνθεσή της στις 31 Δεκεμβρίου 1985· ότι οι εν λόγω ποσότητες αυξήθηκαν με τον κανονισμό (ΕΟΚ) αριθ. 2858/90 της Επιτροπής της 3ης Οκτωβρίου 1990 για την τροποποίηση των ενδεικτικών ανωτάτων ορίων που προβλέπονται από τον κανονισμό (ΕΟΚ) αριθ. 4026/89 στα πλαίσια του συμπληρωματικού μηχανισμού στις συναλλαγές στον τομέα του βοείου κρέατος (3)·  ότι, για να εξασφαλιστεί ο εφοδιασμός της ισπανικής αγοράς σε νωπά ή διατηρημένα με απλή ψύξη κρέατα, πρέπει να προβλεφθεί μία νέα αύξηση του ενδεικτικού ανώτατου ορίου για τα προϊόντα αυτά βάσει της αναμενομένης εξελίξεως της ισπανικής ζητήσεως και συνεπώς πρέπει να τροποποιηθεί ο κανονισμός (ΕΟΚ) αριθ. 2858/90·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 2858/90, ο αριθμός «12 000» αντικαθίσταται από τον αριθμό 15 000».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Νοεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 382 της 30. 12. 1989, σ. 62.  (2) ΕΕ αριθ. L 302 της 31. 10. 1990, σ. 44.  (3) ΕΕ αριθ. L 274 της 4. 10. 1990, σ. 8.